MESTO DUNAJSKÁ STREDA- DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
Zákazka nebežného charakteru podľa § 9 ods. 9. zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na poskytnutie služieb „Odchyt túlavých holubov pre mesto Dunajská Streda - II“.
1. Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
2. Typ zmluvy: 
Zmluva na odchyt túlavých holubov uzatvorená podľa § 269 ods. 2 a nasl. Obchodného zákonníka (ďalej len „zmluva“).
3. Miesto dodania predmetu zákazky: 
Územie mesta Dunajská Streda.
4. Podrobný opis predmetu zákazky a jeho obsah:
Verejný obstarávateľ, mesto Dunajská Streda, hľadá dodávateľa na vykonávanie odchytu holubov na území mesta Dunajská Streda, tak aby sa zabezpečil čo najefektívnejší odchyt vrátane vykonania ďalších potrebných úkonov, ako:
-	prípravné práce pred začatím odchytu,
-	príprava, montáž, demontáž  a oprava voliérov,
-	odchyt holubov,
-	transport odchytených holubov na miesto ich následného vypustenia,
-	vypustenie odchytených holubov do voľnej prírody v lokalite vzdialenej od pôvodného miesta odchytu minimálne 50 km;
Odchyt túlavých holubov požadujeme uskutočniť na minimálne troch odlišných odchytných miestach v meste.
5. Kód CPV:
Hlavný slovník: 77610000-9 odchyt zveri
6. Podmienky účasti
Podmienky účasti týkajúce sa osobného postavenia podľa § 26 ods. 2 písm. a) ZVO:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.

Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle §28 ods. 1 ZVO:
Uchádzač v ponuke predloží nasledujúce doklady, ktorými preukazuje technickú spôsobilosť alebo odbornú spôsobilosť na dodanie predmetu zákazky:
•	Žiadame doložiť platné povolenie na odchyt túlavých holubov od Štátnej veterinárnej a potravinovej správy SR.
7. Zmluvná cena:
Pri stanovení zmluvnej ceny záujemca vychádza z opisu predmetu zákazky.
8. Variantné riešenia:
Nie.
9. Lehota na dodanie predmetu zákazky: 
Zmluva sa uzavrie na 1 rok.
10. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. Úhrada faktúry za poskytnuté  služby bude mesačne, po vystavení  mesačných faktúr za poskytnuté služby (splatnosť faktúry 30 dní odo dňa jej doručenia).
11. Pokyn k predloženiu ponuky:
Predložená ponuka musí obsahovať:
1.	Krátke informácie o uchádzačovi v tvare: obchodné meno, sídlo/miesto podnikania, IČO, IČ DPH, DIČ, IBAN, BIC, kontaktné údaje - telefónne číslo, e-mailová adresa, faxové číslo.
2.	Doklady k splneniu podmienok účasti v zmysle bodu č. 6.
3.	Štatutárnym zástupcom uchádzača parafovanú a pečiatkou uchádzača opatrenú Cenovú ponuku (príloha č. 1 tejto výzvy).
4.	Štatutárnym zástupcom uchádzača parafované a pečiatkou uchádzača opatrené Čestné vyhlásenie uchádzača (príloha č. 2 tejto výzvy).
5.	Štatutárnym zástupcom uchádzača parafovaný a pečiatkou uchádzača opatrený návrh Zmluvy na odchyt túlavých holubov (príloha č. 3 tejto výzvy).
Ponuky sa predkladajú v 1 originálnej verzii.
12. Kritéria na hodnotenie ponúk:
Kritérium č. 1:
1. *Konečná  cena za odchyt počas jedného roku.
(ocenená tabuľka podľa prílohy č. 1**).....................80 %-ná váha
Kritérium č. 2:
2. Počet odchytných miest.
(Minimálna hodnota musí  byť 3) ..............................20 %-ná váha

*konečná cena je pre platiteľov DPH cena s DPH, pre neplatiteľov DPH cena bez DPH.
**Žiadame, aby uchádzač vyplnil každý riadok tabuľky nezápornými hodnotami. V prípade, že sa odchyt v danom mesiaci neuskutoční, žiadame uviesť do tabuľky nulovú hodnotu. Ďalej žiadame, aby uchádzač  uviedol  konečnú celkovú cenu za zabezpečenie odchytu holubov za celý rok.
13. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom na adresu uvedenú v bode 1 tejto výzvy alebo osobne na podateľňu MsÚ Dunajská Streda, Hlavná 50/16, 929 01 Dunajská Streda, 1. poschodie, kancelária č. 218, v termíne do 11.09.2014 do 10.00 hod. Na obálke je potrebné uviesť:
1. „NEOTVÁRAŤ, verejná súťaž“.
2. Názov predmetu obstarávania „Odchyt túlavých holubov pre mesto Dunajská Streda-II“.
3. Identifikačné údaje uchádzača (Obchodný názov, sídlo/adresa, IČO, DIČ).
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
14. Lehota viazanosti ponúk:
do 31.10.2014
15. Ďalšie informácie:
Verejný obstarávateľ vyčlenil max. 12.000,00 Eur s DPH na zmluvné obdobie na predmet zákazky (1 rok). V prípade, že najnižšia cenová ponuka presiahne predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia Zmluvy na odchyt túlavých holubov, resp. neuzavrieť zmluvu na  predmet zákazky a zrušiť verejné obstarávanie.
16. Kontaktná osoba
Za vecné otázky:
Mgr. Marián Herceg
E-mail: marian.herceg@dunstreda.eu
   
Za procesnú stránku:
Ing. Zsuzsanna Andrássy, PhD. 
E-mail: vo@3connect.sk   

Dátum: 05.09.2014

Ing. Zsuzsanna Andrássy PhD.
Odborne spôsobilá osoba splnomocnená
na výkon VO

                                                                                        

Dátum zverejnenia výzvy: 05.09.2014
termín na predkladanie ponúk: 11.09.2014 do 10.00 hod.
       
Prílohy:
1) Príloha č. 1: Cenová ponuka,
2) Príloha č. 2: Čestné vyhlásenie uchádzača,
3) Príloha č. 3: návrh Zmluvy na odchyt túlavých holubov;